**20-тото юбилейно издание на „Мениджър за един ден 2022: Силата на един екип“ ще се състои на 10 май**

**„Мениджър за един ден“** става на 20 години! Вече две десетилетия инициативата успява да достигне до хиляди младежи от цялата страна, да ги вдъхнови по пътя на кариерното им ориентиране и професионаланта им реализация.

Датата, на която „Мениджър за един ден“ ще изгрее за 20-ти път, е **10.05.2022 г.** За тези две десетилетия инициативата на JA Bulgaria достигна до над 36 000 ученици от цялата страна и присъедини към идеята над 5000 ръководители, които по един или друг начин се почувстваха ангажирани с този ден на кариерното развитие. 20 години или над 39 000 часа на всеобщи усилия да оставим трайна следа в развитието на младежите!

По случай юбилейното си издание JA Bulgaria изгражда нова визия и концепция, устойчива на предизвикателствата на деня и в същото време, позволяваща на ученици и студенти от цялата страна да се присъединят към това мащабно събитие за кариерно развитие. Инициативата ще се проведе в неприсъствен (онлайн) и присъствен формат (при спазване на всички мерки за безопасност, осигурени от компаниите-домакини). Това от своя страна позволява на повече участници да се включат от комфорта на дома си – от най-различни краища на България и дори зад граница. Мисията, както винаги, е една – **в рамките на един ден ученици, студенти и младежи да бъдат вдъхновени и да се докоснат до мечтаната професия**, благодарениена всички институции и бизнеси, които с готовност отварят вратите си пред осъществяването ѝ.

През тази юбилейна, 20-та година, инициативата е с изцяло нов облик – **уебсайт и лого**, изработени в партньорство с Nploy, и **още по-големи надежди** в бъдещото успешно реализане на децата на България. Защото с помощта на любезните домакини на инициативата тази година, младежите ще получат вдъхновение и безценна насока в професионалната си ориентация и ще могат да направят по-осъзнат избор как да продължат реализацията и развитието си.

Темата на „Мениджър за един ден 2022“ е **„Силата на един екип“**. Защо ли? Живеем във времена, в които предизвикателствата са непредстазуеми и многобройни. Нужна е адаптация в сегашната динамична обстановка. Но следейки световните тенденции, наблюдаваме как един разнороден екип успява да бъде по-успешен и адаптивен към промените на деня. Сборът от различни личности и професионалисти обикновено предлага повече нестандартни решения, повишена ефективност, гъвкавост, по-добра креативност и осигурява по-голям шанс за излизане от познатите похвати, независимо от трудностите. Именно с такива разнородни и цветни екипи ще се запознаят и участниците в инициативата тази година, което ще ги вдъхнови още повече да открият своята уникална сила и мечтан колектив.

JA Bulgaria винаги са следвали метода **„учене чрез правене“** и в „Мениджър за един ден“ също насърчават този елемент на принципа 70% споделяне на знания от домакините, 30% споделяне на решения от участниците. Това са и двете основни роли в този специален ден:

**Ролята на компаниите-домакини и институциите** – да вдъхновят, да споделят добри практики, да покажат силата на екипа си и значението на взаимодействието помежду им. И от друга страна – **ролята на участниците** – да получат нови знания, да опознаят отблизо спецификата на дадена професия, да изразят мнение по интересни теми, да генерират решения на казуси.

Запишете се за участие в „Мениджър за един ден: Силата на един екип“ още сега! Попълнете регистрационната форма в чисто новия сайт и бъдете част от „Мениджър за един ден 2022“ – денят, който се превръща в трамплин към нови знания, практики и хоризонти!

**Запишете се за участие в МЕД 2022 като компания-домакин на:** [**http://mfd.jabulgaria.org**](http://mfd.jabulgaria.org/)**. Желаещите да бъдат домакини и да приемат ученици и студенти в „Мениджър за един ден 2022“, могат да активират профилите си в системата и да обявят позиции до 25 март.**

**Официален комуникационен партньор на инициативата е Publicis Groupe България. Медийни партньори на "Мениджър за един ден 2022" са bTV Media Group, Мениджър, Economy.bg и The Recursive.**

***За JA Bulgaria:*** [**www.jabulgaria.org**](http://www.jabulgaria.org)

Вече над 24 години JA Bulgaria е водеща нестопанска международна организация у нас, с утвърдена репутация в предоставянето на иновативно и модерно образование от най-ранна възраст до университета.

Портфолиото от образователни продукти и услуги включва програми в 3 тематични области: предприемачество, финансова грамотност и умения за работа. JA използва т.нар. прогресивен или надграждащ предишните етапи модел на образование („от АБВ до PhD“), чрез който устойчиво се изгражда ключовата компетентност предприемчивост и инициативност. Образователната философия на JA се базира на методите на учене чрез правене и смесено обучение (blended learning) с използване на дигитализирано интерактивно съдържание и високи технологии. Бизнес моделът на организацията се отличава с тясно сътрудничество с бизнеса и хората от практиката, които участват в създаването и предоставянето на образователно съдържание, обучение и услуги, както и разработването на политики в областта на образованието и предприемачеството. Екипът на организацията вярва и работи за каузата „От предприемчиви хора към щастлива нация“.

JA Bulgaria е член на JA Worldwide и JA Europe и годишно достига до 40,000 ученици и студенти от 450 населени места в страната.

За контакти:

Васил Димитров – Мениджър партньорства и маркетинг, JAB

**Телефон: +359 879 635 690** **Email:** [**Vassil.dimitrov@jabulgaria.org**](mailto:Vassil.dimitrov@jabulgaria.org)

Александра Цанкова - Специалист ПР и Социални медии, JAB

**Email:** [**Alexandra.tsankova@jabulgaria.org**](mailto:Alexandra.tsankova@jabulgaria.org)